উইলিয়াম শল্ডার্স
উইলিয়াম আলফ্রেড শল্ডার্স (ইংরেজি: William Shalders; জন্ম: ১২ ফেব্রুয়ারি, ১৮৮০ - মৃত্যু: ১৯ মার্চ, ১৯১৭) উত্তর কেপের কিম্বার্লী এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ থেকে ১৯০৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট ও ট্রান্সভাল এবং ইংরেজ ক্রিকেটে লন্ডন কাউন্টি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম-পেস বোলিংয়ে পারদর্শী ছিলেন উইলিয়াম শল্ডার্স।